钦定古今图书集成/明伦汇编/闺媛典/第114卷 > 皇清二十 > 陈总兵妻曾氏
## 钦定古今图书集成/明伦汇编/闺媛典/第114卷 > 皇清二十 > 陈总兵妻曾氏

按《灵山县志》：曾氏，湘潭人，总兵陈某妻，寓于灵，年少而艳，其夫被贼杀于横州博合墟。氏闻，厚赂购尸，殡殓成礼，约三七后以身殉。慕其姿者，百计诱之，不应。预悬一练于梁，置备棺衾，经理后事。届日召诸邻妇饮，各相馈别，家人老幼分班生祭毕，乃易妆自酌，俗名曰“吃上路饭。” 拜夫灵柩，从容自经。